EkBass/fiwiki-20250220-pages-articles huggingface dataset:
Velimir Stjepanović

Velimir Stjepanović (, s. 7. elokuuta 1993 Abu Dhabi, Yhdistyneet arabiemiirikunnat) on serbialainen uimari. Stjepanović saavutti Euroopan nuorten kesäolympiafestivaaleilla Tampereella 2009 kultaa 100 metrin perhosuinnissa ja hopeaa 100 metrin vapaauinnissa. Nuorten kesäolympialaisissa Singaporessa 2010 hän sai hopeaa 100 metrin vapaauinnissa ja pronssia 100 metrin perhosuinnissa. Hän voitti nuorten Euroopan-mestaruuden 100 metrin vapaa- ja perhosuinnissa Belgradissa 2011. Stjepanović sijoittui 200 metrin perhosuinnissa viidenneksi Szczecinin lyhyen radan EM-kilpailuissa 2011 ja Debrecenin pitkän radan EM-kilpailuissa 2012 sekä kuudenneksi Lontoon olympialaisissa 2012. Hän voitti Välimeren kilpailuissa Mersinissä 2013 kultaa 200 ja 400 metrin vapaauinnissa sekä 200 metrin perhosuinnissa. Lyhyen radan EM-kilpailuissa Herningissä 2013 hän voitti kultaa 200 metrin perhosuinnissa ajalla 1.51,27 ja pronssia 400 metrin vapaauinnissa ajalla 3.40,91 sekä oli viides 200 metrin vapaauinnissa. Stjepanović voitti Berliinissä 2014 pitkän radan Euroopan-mestaruuden 200 metrin vapaauinnissa ajalla 1.45,78 ja 400 metrin vapaauinnissa ajalla 3.45,66. Hän sai Dohan lyhyen radan MM- kilpailuissa 2014 pronssia 400 metrin vapaauinnissa ajalla 3.38,17 ja oli kuudes 200 metrin vapaauinnissa. Lontoon EM-kilpailuissa 2016 hän saavutti 200 metrin vapaauinnissa hopeaa ajalla 1.46,26 sekä sijoittui 100 ja 400 metrin vapaauinneissa kuudenneksi. Rio de Janeiron olympialaisissa 2016 hän oli 200 metrin vapaauinnissa kolmastoista ja 400 metrillä neljästoista. Stjepanović saavutti Tarragonan Välimeren kilpailuissa 2018 kultaa 200 metrin vapaa- ja perhosuinneissa ja 4 × 100 metrin vapaauintiviestissä sekä hopeaa 4 × 200 metrin vapaauinti- ja 4 × 100 metrin sekauintiviesteissä. Saman vuoden Glasgow'n EM-kilpailuissa hän oli 200 metrin vapaauinnissa seitsemäs. Vuonna 2021 järjestetyissä Budapestin EM-kilpailuissa hän sijoittui 200 metrin vapaauinnissa kahdeksanneksi. Tokion olympialaisissa hän oli samassa lajissa kuudestoista. Belgradin pitkän radan EM-kilpailuissa 2024 hän voitti kultaa 4 × 100 metrin vapaauintiviestissä ja sijoittui kahdeksanneksi 200 metrin vapaauinnissa. Saman vuoden Pariisin olympialaisissa hän oli 100 metrin vapaauinnissa kuudestoista. == Henkilökohtaiset ennätykset == === 50 metrin rata === Matka Aika Paikka Päivä 100 m vapaauinti 47,99 Belgrad 20. kesäkuuta 2024 200 m vapaauinti 1.45,78 Berliini 20. elokuuta 2014 400 m vapaauinti 3.45,66 Berliini 18. elokuuta 2014 100 m perhosuinti 52,85 Belgrad 17. maaliskuuta 2018 200 m perhosuinti 1.54,99 Lontoo 30. heinäkuuta 2012 === 25 metrin rata === Matka Aika Paikka Päivä'' 100 m vapaauinti 47,43 Napoli 29. syyskuuta 2021 200 m vapaauinti 1.42,48 Doha 3. joulukuuta 2014 400 m vapaauinti 3.38,17 Doha 5. joulukuuta 2014 800 m vapaauinti 7.58,66 Hongkong 30. syyskuuta 2014 1 500 m vapaauinti 14.50,92 Doha 28. elokuuta 2014 100 m perhosuinti 51,68 Glasgow 20. joulukuuta 2013 200 m perhosuinti 1.51,27 Herning 14. joulukuuta 2013 == Lähteet == Luokka:Serbialaiset uimarit Luokka:Vuonna 1993 syntyneet Luokka:Elävät henkilöt
Luikonlampi (Puolanka)

Luikonlampi on Kiiminkijoen vesistöalueeseen kuuluva järvi Puolangalla. Järvelle on yhteys seututie 837:ltä Kiiminkijoen Kalliuskosken kohdalla ylittävän metsäautotien läntiseltä sivuhaaralta. Järvi laskee pohjoisen puolelta Kiiminkijokeen Luikonpuro -nimistä ojaa myöten. Asumaton järvi on pitkulainen luode-kaakkosuunnassa, keskimäärin parisataa metriä leveä ja vajaan kilometrin pituinen. Kaakkoiskulmassa on poroerotuspaikka. == Lähteet == Luokka:Puolangan järvet Luokka:Kiiminkijoen vesistö
Kalliuslampi

Kalliuslampi on Kiiminkijoen vesistöalueeseen kuuluva järvi Puolangalla. Järvelle on yhteys seututie 837:ltä Kiiminkijoen Kalliuskosken kohdalla ylittävältä metsäautotieltä. Kalliuskosken niskalta hieman ylävirtaan joen pohjoispuolella sijaitseva pohjois-eteläsuuntainen järvi laskee lyhyen ojan kautta Kiiminkijokeen. Järvi on noin 800 metriä pitkä ja leveimmältä kohdalta noin 400 metriä leveä, syvimmillään se on nelisen metriä syvä. Järven rannat ovat asumattomia. == Lähteet == Luokka:Puolangan järvet Luokka:Kiiminkijoen vesistö
Impetuoso-luokka

Impetuoso-luokka oli Italian laivaston ensimmäinen toisen maailmansodan jälkeen valmistettu kahden hävittäjän muodostama alusluokka. Luokan alusten runko pohjautui peruutettuun Comandanti Medaglie d’Oro -luokkaan, mutta ne varustettiin Yhdysvalloista hankituin ase-, viesti- ja tulenjohtojärjestelmin sekä moottorein. Alusten modernisointia ohjusjärjestelmin suunniteltiin, mutta siitä luovuttiin. == Alukset == Alukset tilattiin helmikuussa 1950. Impetuoso- luokan hävittäjätGardiner, Robert s. 206 Nimi Telakka Kölinlasku Vesille Valmis Kohtalo Impetuoso Cantiere navale di Riva Trigoso 7. toukokuuta 1952 16. syyskuuta 1956 25. tammikuuta 1958 poistettu alusluettelosta 1983 Indomito Ansaldo 24. huhtikuuta 1952 9. elokuuta 1955 23. helmikuuta 1958 poistettu alusluettelosta 3. marraskuuta 1980 == Lähteet == * === Viitteet === *
Lauttasaarenselkä

Lauttasaarenselkä (ruots. Drumsöfjärden) on vesialue Helsingissä Lauttasaaren ja Länsisataman välillä. == Katso myös == * Lauttasaarensalmi Luokka:Helsingin luonto Luokka:Suomenlahti Luokka:Lauttasaari Luokka:Länsisatama Luokka:Ulkosaaret
Impavido-luokka

Impavido-luokka oli Italian laivaston toinen toisen maailmansodan jälkeen valmistettu kahden hävittäjän alusluokka ja samalla Italian laivaston ensimmäinen ohjushävittäjäluokka. Impetuoso-luokan paranneltuina versioina alukset vastasivat suorituskyvyltään Yhdysvaltain laivaston Charles F. Adams -luokan aluksia. Niiden takakannen tykkitorni oli vaihdettu RIM-24 Tartar -ilmatorjuntaohjuksiin ja niiden vaatimaan tutkaan. == Alukset == Alukset tilattiin 1957 ja 1959 sekä modernisoitiin 1976-1977 ja 1974-1975. Alusten Tartar-ohjukset vaihdettiin SM-1MR -ohjuksiin samalla kuin ne otettiin käyttöön muissakin Italian merivoimien aluksilla. Impavido-luokan hävittäjätGardiner, Robert s. 207 Nimi Telakka Kölinlasku Vesille Valmis Kohtalo Impavido Cantiere navale di Riva Trigoso 10. kesäkuuta 1957 25. toukokuuta 1962 16. marraskuuta 1963 poistettu alusluettelosta 30. kesäkuuta 1992 Intrepido Ansaldo 16. toukokuuta 1959 21. lokakuuta 1962 28. heinäkuuta 1964 poistettu alusluettelosta 31. elokuuta 1991 == Lähteet == * === Viitteet === *
Audace-luokka

Audace-luokka oli Italian laivaston kahden ohjushävittäjän muodostama alusluokka. == Alukset == Audace-luokan hävittäjätGardiner, Robert s. 207 Nimi Telakka Kölinlasku Vesille Valmis Kohtalo Audace Cantiere navale di Riva Trigoso 17. huhtikuuta 1968 2. lokakuuta 1971 16. marraskuuta 1972 poistettu palveluksesta 28. syyskuuta 2006 Ardito Italcantieri Castellamare di Stabia 19. heinäkuuta 1968 27. marraskuuta 1971 5. joulukuuta 1972 poistettu palveluksesta 28. syyskuuta 2006 == Lähteet == * === Viitteet === *
Baye

Baye on maalaiskunta ja sen keskuskylä Moptin alueen Bankassin piirissä Malissa. Se sijaitsee Samorin tasangolla 65 kilometriä Bankassista etelään. Kunnassa on 38 700 asukasta (vuonna 2009). Bayen kunnan pinta-ala on 2 142 neliökilometriä. Se rajoittuu lounaassa Bankassin piirin Ouonkoron, lännessä Sokouran, Torin ja Dialassagoun, luoteessa Koulongon Habén ja koillisessa Koron piirin Dougouténé I:n ja Dougouténé II:n kuntiin sekä idässä ja etelässä Burkina Fasoon. Kunnan läpi virtaa Mustan-Voltan sivujoki Sourou, jonka rannoilla on laaja metsäalue. Kuntaan kuuluu 32 kylää. Asukkaat ovat etupäässä markoja (dafing), dogoneja, fulbeja, samoja (samogo), panoja (panan), moseja ja tuaregeja. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, riisi, maissi, fonio, maapähkinä, lehmänpapu ja teehibiskus. Kotieläimiä ovat naudat, lampaat, vuohet, aasit, hevoset, kamelit ja siipikarja. Lisäksi harjoitetaan kalastusta ja kaupankäyntiä. Bayen kautta kulkee Burkina Fasoon suuntautuva tieyhteys. Palveluihin kuuluu joukko alakouluja, kolme yläkoulua ja terveyskeskus. ==Lähteet== Luokka:Bankassin piiri Luokka:Malin kunnat
Anatoli Lieven

Anatoli Pavlovits Lieven (; 1872/1873–1937) oli baltiansaksalaiseen Lieven- ruhtinassukuun kuulunut ruhtinas, joka osallistui vuodesta 1919 itse kokoamallaan asemiesjoukolla Venäjän sisällissotaan valkoisten puolella Vidzemen maakunnassa Latviassa. Lieven osallistui ensimmäiseen maailmansotaan Venäjän ratsumestarina. Sodan päätyttyä Latvia joutui helmikuussa 1919 bolševikkien haltuun, jolloin Lieven muodosti noin 4 000 miehen asemiesryhmän (Lieven-ryhmän) vastustamaan kommunisteja. Hän toimi yhteistyössä saksalaisen Baltischen Landeswehr-ryhmän kanssa, mutta ei halunnut alistaa joukkoaan saksalaisten johdettavaksi. Lopulta Lieven yhdisti toiminnan Länsi-Venäjän vapaaehtoisen armeijan kanssa, jolloin ryhmän komentajaksi tuli sotaherra Pavel Bermondt-Avalov. Lieven itse liittyi heinäkuun alussa 1919 solmitun Strasdenhofin aselevon jälkeen Luoteis-Venäjän armeijaan. Hän haavoittui Riian valtauksen yhteydessä ja lähti Saksaan toipumaan.Roselius & Silvennoinen s. 290. Sodan jälkeen Lieven asui Latviassa Mežotnen kartanossa ja toimi aktiivisesti venäläisemigranttien järjestössä Venäjän totuuden veljeskunta BRP:ssä (Бра́тство ру́сской пра́вды). Hän oli naimisissa aluksi Seraphine Fürstin Saltikowan ja myöhemmin Elise Marie Baronesse Fircksin kanssa. == Lähteet == Luokka:Baltiansaksalaiset Luokka:Prinssit Luokka:Venäjän sisällissodan valkoiset Luokka:Vuonna 1873 syntyneet Luokka:Vuonna 1937 kuolleet
Isomaltoli

Isomaltoli (C6H6O3) on furaanijohdannaisiin kuuluva aromaattinen ketoni. Yhdistettä muodostuu useisiin elintarvikkeisiin hiilihydraateista kuumennuksen yhteydessä. ==Ominaisuudet== Huoneenlämpötilassa isomaltoli on valkoista kiteistä ainetta. Se ei käytännöllisesti katsoen liukene kylmään veteen, mutta liukenee kuumaan veteen ja etanoliin, asetoniin, kloroformiin ja bentseeniin. Yhdiste muodostaa kelaatteja booriryhmän metallien, kuten alumiinin, galliumin ja indiumin kanssa. Isomaltolia muodostuu yhdessä isomeerinsa maltolin kanssa hiilihydraateista, erityisesti laktoosista ja maltoosista kuumennuksen yhteydessä Maillard-reaktiolla. Yhdistettä esiintyy pieniä määriä muun muassa leivässä, leivonnaisissa ja maltaissa sekä paahdetuissa kahvinpavuissa. Isomaltolilla on voimakas hedelmäinen ja karamellisoituneen sokerin kaltainen tuoksu ja maku. ==Lähteet== Luokka:Heterosykliset yhdisteet Luokka:Ketonit Luokka:Furaanit
Kruusila

Kruusila on kylä ja postinumeroalue (25110 Kruusila) Kiikalassa Salossa Varsinais-Suomen maakunnassa. ==Sijainti== Kylä sijaitsee 110-tien varrella, noin 6 kilometriä Suomusjärveltä länteen ja sen pohjoispuolitse kulkee valtatie 1. Kruusilan lähimmät naapurikylät ovat Kiikalan Pirilä idässä ja Kiikalan Rasvala lännessä. Pohjoisessa Kruusilan kylän alue rajoittuu Kiikalan Peltolan ja luoteessa Perttelin Pöytiön, Romsilan ja Toramäen kyliin. ==Nimi== Kylän nimen Kruusila on arveltu johtuvan joko Paimion Kruusilan kylän nimestä tai henkilönnimestä Kruse tai Kruus. Yhdessä Kiikalan kolmesta eteläisimmästä kylästä Kruusilasta, Pirilästä ja Rasvalasta on historiallisesti käytetty nimitystä Kuutti-Kiikala.von Hertzen 1987: s. 131. 1900-luvulla samoista kolmesta kylästä koulupiirinä ja muun muassa postitoimipaikan, pankin ja meijerin vaikutusalueena on käytetty eri yhteyksissä joko nimeä Kruusila tai Hirsjärvi. ==Luonnonympäristö ja maisema== Suhteessa luonnonympäristöön kylä sijaitsee Kiskonjoen–Perniönjoen vesistöön kuuluvan Kiskon Hirsjärven pohjoispäässä, lähellä Kiikalan Omenojärvestä Kiskon Hirsjärveen laskevan Huitinjoen suuta. Kylän alueelle ulottuu osittain Kiskonjoen–Perniönjoen vesistöön kuuluva Pernjärvi ja sen alueelle jäävät kokonaan myös samaan vesistöön kuuluvat Kyynäräjärvi ja Laihajärvi. Rakennettuna ympäristönä Kruusilan kylä muodostaa kauniin kulttuurimaiseman, joka sisältyi Museoviraston valtakunnallisesti merkittävien kulttuurihistoriallisten ympäristöjen luetteloon 1993, mutta ei enää saman luettelon tarkistettuun versioon 2009\. ==Historiaa== Varhaisin kirjallinen maininta Kruusilan kylästä on vuodelta 1478. Kylän taloja olivat vuonna 1540 Aro, Jäppi ja Pormestari. Vuonna 1750 Arosta erotettiin Suutari, joka vuonna 1935 liitettiin Jäppiin.von Hertzen 1987: s. 74.von Hertzen 1987: s. 747. Taloista Jäppi, Aro ja Pormestari sijaitsevat edelleen paikoilla, joilla ne olivat jo isonjaon ajankohtana vuonna 1782. Kiskon kunnan kanssa yhteinen Hirsjärven kansakoulu perustettiin vuonna 1902.von Hertzen 1987: s. 574–577. Koulu oli toiminnassa vielä vuonna 1980.von Hertzen 1987: s. 667. Vuodesta 1929 1960-luvulle Kruusilassa toimi Kruusilan osuusmeijeri.von Hertzen 1987: s. 527. Sittemmin meijerikiinteistössä toimi Pienviljelijöiden lomakotisäätiön omistama pienviljelijöiden lomakoti, kunnes kiinteistö vuonna 1988 tuli yhteisöasumis- ja majatalokäyttöön. Kruusilaa ja sen naapurikyliä palveli vuodesta 1917 Kiikalan Hirsjärven Osuuskassa, joka 1960-luvulla liittyi Suomusjärven Osuuskassaan ja toimi vielä 1980-luvulla sen sivukonttorina.von Hertzen 1987: s. 539. 1980- ja 1990-lukujen taitteessa Kruusilan kyläkeskuksessa toimineet koulu, kauppa, pankki ja posti lopettivat toimintansa. Palveluista kauppa ja posti sijaitsivat Rasvalan kylän puolella, koulu ja meijeri Kruusilan kylässä ja seurantalo Pirilän kylän puolella. ==Palveluita== Kruusilassa on toiminut vuodesta 1988 aiemmin pienviljelijöiden lomakotina olleessa entisessä meijerikiinteistössä yhteisöasumista majoitus- ja tilavuokraustoimintaan yhdistävä Ystävyyden Majatalo. ==Lähteet== * ===Viitteet=== Luokka:Kiikalan kylät
Farbauti (jotuni)

Farbauti tai Fárbauti on skandinaavisen mytologian yksi jotuni eli jääjättiläinen. Farbauti tunnetaan Lokin isänä. Tarinan mukaan Farbauti iski Lokin äitiä Laufeyta salamalla, jonka jälkeen Loki syntyi. ==Lähteet== Luokka:Skandinaavisen mytologian jättiläiset
Comandanti Medaglie d’Oro -luokka

Comandanti Medaglie d’Oro -luokka oli Italian kuninkaallisen laivaston toisen maailmansodan lopulla suunnittelema 20 hävittäjän alusluokka, jonka aluksista yhtäkään ei ollut laskettu vesille Italian antautuessa syyskuussa 1943. == Suunnittelu == Luokan alukset olivat merkittävästi isompia kuin aiemmat Regia Marinan hävittäjät, kuten Soldati-luokan alukset. Niiden aseistuksena oli neljä 135 millimetrin tykkiä yksiputkisina asennuksina, jotka mahdollistivat aseiden käyttämisen sekä meri- että ilmamaalien ammuntaan. Tykit olivat samanlaisia kuin Capitani Romani -luokan risteilijöillä. Keveänä ilmatorjunta- aseistuksena aluksilla oli kaksitoista 37 millimetrin ilmatorjuntatykkiä ja tulenjohtona oli kaksi keskusta, joihin kumpaankin oli tarkoitus liittää Gufo- tutkat. == Alukset == Luokan alukset nimettiin Comandanti Medaglio d’Oro -kunniamerkin saajien mukaan. Kaksikymmentä alusta tilattiin 1941 neljältä telakalta: kuusi alusta OTO:lta Livornosta, kahdeksan CRDA:lta Triestestä, kaksi CNR:ltä Anconasta ja neljä Cantieri del Tirrenolta Riva Trigososta. Ainoastaan yhdeksän aluksen rakennustyöt aloitettiin ja ne saksalaiset romuttivat telakoilla tai ne tuhoutuivat liittoutuneiden ilmapommituksissa.Whitley, M. J. s. 172-173 Comandanti Medaglie d’Oro -luokan hävittäjät Nimi Telakka Kölinlasku Vesille Valmis Kohtalo RN Comandante Baroni Odero-Terni-Orlando, Livorno 20. helmikuuta 1943 - - romutettu 8. syyskuuta 1943 jälkeen RN Comandante Borsini OTO, Livorno 29. huhtikuuta 1943 - - romutettu 8. syyskuuta 1943 jälkeen RN Comandante Botti CRDA, Trieste 1. elokuuta 1943 - - romutettu 8. syyskuuta 1943 jälkeen RN Comandante Casana CNR, Ancona 14. helmikuuta 1943 - - romutettu 1944 RN Comandante Corsi CRDA, Trieste - - - RN Comandante di Cristofaro CT, Riva Trigoso 6. helmikuuta 1943 - - vaurioitunut romutettu RN Comandante Dell'Anno CNR, Ancona 14. helmikuuta 1943 - - romutettu 1944 RN Comandante Esposito CRDA, Trieste - - - RN Comandante Fiorelli CRDA, Trieste - - - RN Comandante Fontana OTO, Livorno - - - RN Comandante Giannattasio CRDA, Trieste - - - RN Comandante Giobbe CT, Riva Trigoso - - - RN Comandante Giorgis CT, Riva Trigoso - - - RN Comandante Margottini OTO, Livorno 18. maaliskuuta 1943 ? - hylätty 1945 La Speziaan RN Comandante Milano CRDA, Trieste - - - RN Comandante Moccagatta OTO, Livorno - - - RN Comandante Novaro CRDA, Trieste - - - RN Comandante Rodocanacchi OTO, Livorno - - - RN Comandante Ruta CRDA, Trieste 16. elokuuta 1943 - - romutettu 8. syyskuuta 1943 jälkeen RN Comandante Toscano CT, Riva Trigoso 14. joulukuuta 1942 - - vaurioitunut romutettu Taulukossa olevien lisäksi oli neljä vielä nimeämätöntä alusta, joiden tilaukset peruutettiin Italian antauduttua. == Lähteet == * * === Viitteet === Luokka:Regia Marinan hävittäjät Luokka:Hävittäjäluokat
Panat

Panat ovat gurilaista panan eli saman kieltä puhuva etninen ryhmä Burkina Fason ja Malin rajaseudulla. He asuvat Mustan-Voltan sivujoen Souroun itäpuolella Bandiagaran ja Kassoumin kaupunkien välisellä alueella. Panan kielen puhujia arvioidaan olevan yhteensä 10 000 henkeä. Heistä 7 200 asuu Burkina Fasossa ja 2 800 Malissa. Panojen pääelinkeinot ovat maanviljely ja karjanhoito. Tärkeimmät viljelykasvit ovat hirssi, riisi ja maissi. Kotieläimiä ovat naudat ja vuohet. Syrjäisen alueen kulkuyhteydet ovat heikot. Panat harjoittavat perinteistä uskontoaan. ==Lähteet== Luokka:Burkina Fason etniset ryhmät Luokka:Malin etniset ryhmät
Mannlicher M1901

Mannlicher M1901 on itävalta-unkarilainen itselataava pistooli, jonka suunnitteli asesuunnittelija Ferdinand von Mannlicher. Steyerin asetehdas valmisti ensimmäiset Mannlicherin suunnitelemat pistoolit vuonna 1894. Asetehdas aloitti M1901:n valmistuksen vuonna 1901. Aseen pohjalta kehitettiin vuonna 1905 Mannlicher M1905 -versio, jota käytettiin Argentiinassa nimellä "Modelo 1905". == Ominaisuudet == Ase toimii hidastetun massasulun periaatteella. Aseen lauetessa luistin avautumista hidastetaan mekaanisesti hetkeksi, jotta paine laskisi turvallisella tasolle aseen piipussa. Toiminnon ansiosta aseen rekyyli ei ole liian voimakas. Aseessa ei ole irtolipasta, vaan kahvan sisässä oleva kiinteä makasiini, johon patruunat ladataan yksitellen tai patruunakammasta. == Lähteet == Luokka:Pistoolit Luokka:Ensimmäisen maailmansodan sotilaskalusto
Frederick Cuthbert Poole

Frederick Cuthbert Poole (1869 – 1936) oli brittiläinen kenraalimajuri, joka aloitti sotilasuransa vuonna 1889 Kuninkaallisen tykistön palveluksessa. Myöhemmin hän oli mukana muun muassa Brittiläisen Intian rajasodissa sekä toisessa buurisodassa vuosina 1899–1902. Ennen eroaan vuonna 1909, Poole palveli vielä Somalimaassa sekä Nigeriassa. Hän liittyi armeijan palvelukseen uudelleen vuonna 1914 ensimmäisen maailmansodan sytyttyä.POOLE, Maj Gen Sir Frederick Cuthbert (1869-1936) Archives in London and the M25 area. Viitattu 24.6.2015. Vuosina 1918–1919 Poole oli ympärysvaltojen joukkojen ylipäälliikkö ns. Pohjois-Venäjän interventiossa, johon osallistui myös brittien kokoama entisistä suomalaisista punakaartilaista muodostettu Muurmannin legioona. Hän kuului koko operaation innokkaimpiin tukijoihin ja Poolea pidetään myös suurelta osin vastuullisena sen epäonnistumisesta.Beede, Benjamin R.: The War of 1898 and U.S. Interventions, 1898–1934: An Encyclopedia, s. 434–435. Routledge, 1994. ISBN 978-082-40562-4-7. Teoksen verkkoversio == Lähteet == Luokka:Brittiläiset kenraalit Luokka:Vuonna 1869 syntyneet Luokka:Vuonna 1936 kuolleet
Kerma (täsmennyssivu)

Kerma voi tarkoittaa seuraavia asioita: *kerma, maitopohjainen ruoka-aine *Kerma, kylä Heinävedellä *Kerma, muinainen valtakunta *kerma, säteilyfysiikan suure () *kuvaannollisesti: eliitti
Ahvenlammi (Suomusjärvi)

Ahvenlammi on melko pieni järvi Kiskonjoki - Perniönjoki -päävesistössä Salossa Varsinais-Suomen maakunnassa. Se sijaitsee entisen Suomusjärven kunnan alueella Arpalahden läheisyydessä. Ahvenlammi kuuluu Varsinais-Suomen ELYn ympäristövastuualueeseen. ==Lähteet== Luokka:Suomusjärven järvet Luokka:Kurkelanjoen alue
Jousiammunta Euroopan kisoissa 2015

Euroopan kisojen 2015 jousiammunta järjestettiin Tofiq Bəhramovin stadionilla Bakussa 17.–22.6.2015. == Mitalistit == === Henkilökohtaiset kilpailut === Laji Kultaa Hopeaa Pronssia Miehet Miguel Alvarino Garcia Sjef van den Berg Anton Prilepov Naiset Karina Winter Maja Jager Alicia Marin === Joukkuekilpailut === Laji Kultaa Hopeaa Pronssia Miehet Heorhiy Ivanytskyy Markiyan Ivashko Viktor Ruban Miguel Alvarino Garcia Antonio Fernandez Juan Ignacio Rodriguez Mitch Dielemans Sjef van den Berg Rick van der Ven Naiset Guandalina Sartori Elena Tonetta Natalia Valeeva Hanna Marusava Ekaterina Timofeyeva Alena Tolkach Veronika Marchenko Anastasia Pavlova Lidiia Sichenikova Sekaparit Natalia Valeeva Mauro Nespoli Khatuna Narimanidze Lasha Pkhakadze Lidiia Sichenikova Heorhiy Ivanytskyy == Lähteet == Euroopan kisoissa 2015 Luokka:Euroopan kisat 2015
Dialassagou

Dialassagou eli Diallassagou on maalaiskunta ja sen keskuskylä Moptin alueen Bankassin piirissä Malissa. Se sijaitsee Gondo-Senon tasangolla 50 kilometriä Bankassista maanteitse lounaaseen. Kunnassa on 22 700 asukasta (vuonna 2009). Diallassagoun kunnan pinta-ala on 840 neliökilometriä. Se rajoittuu pohjoisessa Bankassin piirin Léssagou Habén ja Koulongon Habén, idässä Bayen, etelässä Torin ja lännessä Séguén kuntiin. Seutu kuuluu Sahelin vyöhykkeeseen. Kunnan alueella ei ole pysyviä vesistöjä. Kuntaan kuuluu 25 kylää. Asukkaat ovat etupäässä dogoneja, markoja ja fulbeja. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, fonio, maapähkinä, lehmänpapu, maapapu, seesami ja teehibiskus. Kotieläimiä ovat naudat, vuohet, lampaat, hevoset, aasit ja siipikarja. Diallassagoussa ja Diallayessa pidetään viikoittaiset markkinat. Kunnan liikenneyhteydet ovat heikot. Palveluihin kuuluvat koulut ja terveysasema. ==Lähteet== Luokka:Bankassin piiri Luokka:Malin kunnat
Dimbal Habé

Dimbal Habé on maalaiskunta ja sen keskuskylä Moptin alueen Bankassin piirissä Malissa. Se sijaitsee Gondo-Senon tasangolla 18 kilometriä Bankassista lounaaseen. Kunnassa on 17 700 asukasta (vuonna 2009). Dimbal Habén kunnan pinta-ala on 635 neliökilometriä. Se rajoittuu pohjoisessa Bankassin piirin Kani Bozonin, idässä Bankassin ja Soubalan, etelässä Léssagou Habén ja Séguén sekä lännessä Bandiagaran piirin Bara Saran kuntiin. Seutu kuuluu Sahelin vyöhykkeeseen. Kunnan alueella ei ole pysyviä vesistöjä. Kuntaan kuuluu 20 kylää. Asukkaat ovat dogoneja, markoja ja fulbeja. Paikallisia elinkeinoja ovat maanviljely, karjanhoito ja kaupankäynti. Tärkeimmät viljelykasvit ovat hirssi, durra, fonio, maapähkinä, lehmänpapu, maapapu, seesami, riisi ja teehibiskus. Kotieläimiä ovat naudat, lampaat, vuohet, hevoset, aasit, siat, kamelit ja siipikarja. Dimbalissa, Tiédiékandassa ja Garoussa pidetään viikoittaiset markkinat. Dimbal Habén kautta kulkee Moptin ja Burkina Fason välinen maantie. Palveluihin kuuluvat koulut ja terveysasema. ==Lähteet== Luokka:Bankassin piiri Luokka:Malin kunnat
Alyn Camara

Alyn Camara (s. 31. maaliskuuta 1989 Bergisch Gladbach) on saksalainen pituushyppääjä. 196 senttimetriä pitkä ja 85 kilogrammaa painava Camara edustaa TSV Bayer 04 Leverkusenia.http://www.european- athletics.org/athletes/group=c/athlete=154785-camara-alyn/index.html Camaran ennätys on vuonna 2013 Bad Langensalzassa hypätty 829 cm. Hän oli mukana vuoden 2012 kesäolympialaisissa Lontoossa, jossa hän jäi karsintaan tuloksella 772 cm.http://www.sports-reference.com/olympics/athletes/ca/alyn-camara-1.html Vuoden 2013 MM-kilpailuissa Camara jäi niin ikään karsintaan tuloksella 777 cm. Vuoden 2012 EM-kilpailuissa Helsingissä Camaran kohtalona oli jälleen karsiutuminen, nyt tuloksella 772 cm. Kesäkuussa 2015 Camara sijoittui kolmanneksi Euroopan joukkuemestaruuskilpailuiden Superliigassa tuloksella 811 cm. Camaran äiti on saksalainen ja isä senegalilainen. == Ennätykset == Ulkoradoilla * 829 cm (Bad Langensalza 2013) Sisäradoilla * 797 cm (Karlsruhe 2015) == Lähteet == Luokka:Saksalaiset pituushyppääjät Luokka:Vuonna 1989 syntyneet Luokka:Elävät henkilöt
Nick Miller

Nicholas ”Nick” Miller (s. 1. toukokuuta 1993 Carlisle, Cumbria) on brittiläinen moukarinheittäjä. Glasgow’n Kansainyhteisön kisoissa 2014 Miller saavutti hopeaa tuloksella 72,99. Viitattu 18.4.2019 Euroopan joukkuemestaruuskilpailuiden Superliigassa 2015 hän oli toinen heitettyään 75,91. Tallinnan alle 23-vuotiaiden EM-kisoissa Miller voitti kultaa. Pekingin MM-kilpailuissa 2015 Miller oli 11:s ja Lontoon MM-kilpailuissa 2017 kuudes. Hän voitti kultaa Gold Coastin Kansainyhteisön kisoissa 2018 Britannian ennätystuloksella 80,26. Saman vuoden Berliinin EM-kilpailuissa hän oli kymmenes. Dohan MM-kilpailuissa 2019 hän sijoittui kymmenenneksi tuloksella 75,31. Vuonna 2021 järjestetyissä Tokion olympialaisissa hän oli kuudes tuloksella 78,15. Eugenen MM-kilpailuissa 2022 hän sijoittui 11:nneksi tuloksella 73,74. Saman vuoden Birminghamin Kansainyhteisön kisoissa hän voitti kultaa tuloksella 76,43. Münchenin EM-kilpailuissa 2022 hän oli kahdeksas. Miller on opiskellut Oklahoman osavaltionyliopistossa Yhdysvalloissa. Miller on heittänyt painoa parhaimmillaan 23,07 metriä. == Henkilökohtaiset ennätykset == * moukarinheitto: 80,26 m (Gold Coast 2018) == Lähteet == Luokka:Brittiläiset moukarinheittäjät Luokka:Vuonna 1993 syntyneet Luokka:Elävät henkilöt
USS Woodworth

USS Woodworth (runkonumero DD-460) oli Yhdysvaltain laivaston Benson-luokan hävittäjä toisessa maailmansodassa, jolloin se suojasi Atlantilla saattueita. == Valmistus == Alus tilattiin San Franciscosta Kaliforniasta Bethlehem Shipbuilding Corporationilta, missä köli laskettiin 30. huhtikuuta 1941. Alus laskettiin vesille saman vuoden lopulla 29. marraskuuta kumminaan kommodori Selim E. Woodworthin käly ja otettiin palvelukseen 30. huhtikuuta 1942 ensimmäisenä päällikkönään R. C. Webb Junior.DANFS - USS Woodworth == Palvelus == Palvelukseen oton jälkeen alus oli varustettavana ja erilaisissa koeajoissa seuraavat neljä kuukautta, minkä jälkeen se oli vuoden 1942 lopun Tyynellämerellä saattuetehtävissä. Alus vieraili lukuisissa satamissa Australian ja Guadalcanalin välillä. Tammikuussa 1943 se liitettiin Task Force 65:een, jonka mukana alus osallistui erilaisiin tehtäviin ja harjoituksiin Uusilla Hebrideillä Espiritu Santon alueella. Marraskuussa 1945 alus siirrettiin Yhdysvaltain Atlantin laivastoon ja läpäisi Panaman kanavan matkallaan Charlestoniin Etelä-Carolinaan, jossa se huollettiin ja valmisteltiin palveluksesta poistoa varten. Alus poistettiin palveluksesta 11. huhtikuuta 1946 ja siirrettiin reserviin. Alus palautettiin palvelukseen 30. tammikuuta 1947 sijoitettuna laivaston reservin koululaivaksi. Alus siirrettiin täyteen palvelukseen 21. marraskuuta 1950, jonka jälkeen se kuului hetken 3. laivastoalueen vahvuuteen. Alus poistettiin palveluksesta 14. tammikuuta 1951 New Yorkin laivastontelakalla, jossa se valmisteltiin siirrettäväksi Italialle. Alus poistettiin alusluettelosta 22. tammikuuta 1941 ja luovutettiin 11. kesäkuuta Italian merivoimille. == Artigliere == Italian merivoimat nimesi aluksen Artigliereksi runkonumerolla D553. Luovutetulla aluksella ei ollut torpedoputkia. Alus oli moottoritorpedovenelaivueiden johtoaluksena. Se poistettiin alusluettelosta tammikuussa 1971 Fletcher-luokan alusten vastaanoton jälkeen ja alus myytiin romutettavaksi. ==Lähteet== * === Viitteet === Luokka:Benson-luokan hävittäjät‎ Luokka:Yhdysvaltalaiset toisen maailmansodan hävittäjät
Óscar Romero (jalkapalloilija)

Óscar David Romero Villamayor (s. 4. heinäkuuta 1992 Fernando de la Mora) on paraguaylainen jalkapalloilija, joka edustaa kiinalaisseura Shanghai Greenlandia. Vasenjalkainen Romero on pelipaikaltaan hyökkäävä keskikenttäpelaaja.http://www.transfermarkt.co.uk/oscar- romero/profil/spieler/217886#subnavi Hän kuuluu myös Paraguayn jalkapallomaajoukkueeseen. == Ura == === Seurajoukkueura === Romero aloitti uransa kotimaansa pääsarjan Primera División de Paraguayn Cerro Porteñossa, jota hän edusti vuodet 2011–2014 pelaten sarjassa 90 ottelua, joissa syntyi 13 maalia. Aperturan hän voitti vuonna 2012 ja Clausuran seuraavana vuonna.http://www.transfermarkt.co.uk/oscar- romero/profil/spieler/217886#subnavi Hän pelasi seuran paidassa myös Copa Libertadoresia. Tammikuussa 2015 Romero siirtyi Primera División de Argentinan Racing Clubiin. vuonna 2017 hän siirtyi kiinalaisseura Shanghai Greenlandiin mutta pelasi samana vuonna vielä vuokralla espanjalaisseura Alavésissa. === Maajoukkueura === Romero debytoi Paraguayn jalkapallomaajoukkueessa elokuussa 2014 ystävyysottelussa Saksaa vastaan. Avausmaalinsa hän teki toukokuussa 2014 niin ikään ystävyysottelussa Kamerunin verkkoon. Romero kuului Paraguayn joukkueeseen myös kesän 2015 Copa Américassa. Kaikkiaan hän on pelannut 37 maaottelua ja tehnyt niissä neljä maalia. == Muuta == Romeron kaksoisveli Ángel Romero on myös ammattilaisjalkapalloilija. Hän pelaa brasilialaisessa Corinthiansissa ja on pelannut myös Paraguayn maajoukkueessa. == Saavutukset == Cerro Porteño *Primera División de Paraguay: Apertura 2012, Clausura 2013 == Lähteet == Luokka:Paraguaylaiset jalkapalloilijat Luokka:Vuonna 1992 syntyneet Luokka:Elävät henkilöt
Kani Bozoni

Kani Bozoni eli Kani Bonzon on maalaiskunta ja sen keskuskylä Moptin alueen Bankassin piirissä Malissa. Se sijaitsee Bandiagaran kalliorinteen reunalla 20 kilometriä Bankassista luoteeseen. Kunnassa on 13 100 asukasta (vuonna 2009). Kani Bozonin kunta rajoittuu kaakossa Bankassin piirin Bankassin ja lounaassa Dimbal Habén, lännessä Bandiagaran piirin Bara Saran sekä pohjoisessa Doucoumbon ja Douroun kuntiin. Seutu kuuluu Sahelin vyöhykkeeseen. Kunnan alueella ei ole pysyviä vesistöjä. Kuntaan kuuluu 19 kylää. Asukkaat ovat etupäässä dogoneja ja fulbeja. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, fonio, maapähkinä, lehmänpapu, maapapu, seesami, riisi ja teehibiskus. Kotieläimiä ovat naudat, lampaat, vuohet, hevoset ja aasit. Lisäksi harjoitetaan kalastusta, käsityöammatteja ja kaupankäyntiä. Kunnasta on maapohjainen tieyhteys Bankassiin ja Bandiagaraan. Palveluihin kuuluu yhdeksän alakoulua, kaksi yläkoulua, kaksi koulutus- ja kehittämiskeskusta sekä kaksi terveysasemaa. Bandiagaran kalliorinteen kylät houkuttelevat matkailijoita. ==Lähteet== Luokka:Bankassin piiri Luokka:Malin kunnat
Rubia gallega

Rubia gallega on alun perin Galiciassa Espanjan pohjoisosassa jalostettu lihakarjarotu. Sen väri vaihtelee kermanvaaleasta kullanpunaiseen. Rotu on peräisin 500-luvulta. Sitä kasvatetaan kaikkialla Galician autonomisella alueella, mutta kolme neljäsosaa kannasta on Lugon maakunnassa. Alkuperäistä tyyppiä tavattiin Monterosossa ja Carballinossa, ja se on kadonnut lähes tyystin. 1900-luvulla rodun jalostuksessa on käytetty myös simmentalia, sveitsin ruskeaa ja South Devonia. Vaikka rotu on lähinnä lihakarjaa, sen maidosta tehdään Galiciassa tetilla-juustoa. == Lähteet == Luokka:Nautarodut
Miekkailija (elokuva)

Miekkailija on vuonna 2015 ensi-iltansa saanut suomalais-virolais-saksalainen draamaelokuva, jonka on ohjannut Klaus Härö. Elokuvan on käsikirjoittanut Anna Heinämaa. Elokuva perustuu löyhästi virolaisen miekkailuopettaja Endel Nelisin elämään. Elokuva sijoittuu pääosin 1950-luvun alun neuvostovirolaiseen Haapsalun kaupunkiin, ja se on kuvattu Virossa. Miekkailija sai ensi-iltansa 13. maaliskuuta 2015. Se voitti parhaan elokuvan Jussi-palkinnon ja oli ehdolla myös parhaan ulkomaisen elokuvan Golden Globe -palkintoon. Miekkailija valittiin myös Suomen viralliseksi ehdokkaaksi parhaan vieraskielisen elokuvan Oscar-palkintoon. Elokuva pääsi vieraskielisten elokuvien shortlistille (9 elokuvan listalle, jolta valitaan ehdokkaat) mutta ei varsinaiseksi Oscar- ehdokkaaksi. Elokuva voitti Yhdysvalloissa Stony Brookin elokuvajuhlilla parhaan kokoillan elokuvan palkinnon heinäkuussa 2016. ==Rooleissa== == Tuotanto == Heinämaa tutustui elokuvan aiheena olevaan virolaisen Endel Nelisin tarinaan miekkailuharrastuksensa kautta. Käsikirjoitusprosessin vuoksi hän otti asuntoaan vastaan velkaa, muutti Viroon ja taustoitti aihetta haastatteluilla. Hän kirjoitti käsikirjoituksensa englanniksi. Kirjoittamiseen kului kaksi vuotta, minkä jälkeen suomalainen Making Movies -tuotantoyhtiö osti käsikirjoituksen. == Lähteet == ==Aiheesta muualla== * * * * * Luokka:Klaus Härön ohjaamat elokuvat Luokka:Suomalaiset historialliset draamaelokuvat Luokka:Suomalaiset tositapahtumiin perustuvat elokuvat Luokka:Ulkomailla kuvatut suomalaiset elokuvat Luokka:Vuoden 2015 virolaiset elokuvat Luokka:Vuoden 2015 suomalaiset elokuvat Luokka:Jussi-palkitut elokuvat Luokka:Suomalaiset urheiluelokuvat Luokka:Suomalaiset monikieliset elokuvat
Mauser HSc

Mauser HSc (myös saks. Hahnlos Sellbstladung Model c, suom. Vasaraton malli c) on saksalainen itselataava pistooli, jonka kehitti Mauser 1930-luvun lopulla. Ase kehitettiin alun perin vain siviilimarkkinoita varten, mutta toisen maailmansodan sytyttyä vuonna 1939 ase otettiin armeijan palveluskäyttöön. Sodan jälkeen aseen valmistusta jatkettiin Ranskassa, kunnes Mauser aloitti tuotannon uudelleen. Tehdas myi aseen lisenssin 1970-luvulla italialaiselle yhtiölle, jossa sen valmistusta jatkettiin muutama vuosi. == Ominaisuudet == Aseen iskuri on lähes kokonaan luistin sisällä. Asetta valmistettiin pääasiassa kaliiperissa .32 ACP, mutta muutama kappale valmistettiin .380 ACP -kaliiperilla. == Lähteet == Luokka:Pistoolit
Gulltopp

Gulltopp (Gulltoppr) on yksi jumalien hevosista skandinaavisessa mytologiassa. Se on Asgårdin vartijan Heimdallin hevonen. Gulltoppin tehtävänä on kuljettaa Heimdallia pitkin Bifrost-siltaa. ==Lähteet== Luokka:Skandinaavinen mytologia Luokka:Kuvitteelliset hevoset
Alppihiihdon maailmanmestaruuskilpailut 1937

Alppihiihdon maailmanmestaruuskilpailut järjestettiin vuonna 1937 seitsemännen kerran. Kilpailut käytiin Ranskan Chamonix’ssa 13.–15. helmikuuta. == Miehet == === Syöksylasku === Sija Maa Kilpailija Aika 1 Émile Allais 4.03,4 2 Maurice Lafforgue 4.16,4 Giacinto Sertorelli 4.16,4 4 Per Fossum 4.20,4 5 Willy Steuri 4.21,6 6 Vittorio Chierroni 4.24,6 Heinz von Allmen 4.24,6 === Pujottelu === Sija Maa Kilpailija Aika 1 Émile Allais 2.10,8 2 Wilhelm Walch 2.11,4 3 Roman Wörndle 2.14,4 4 Rudolf Cranz 2.15,2 5 Rudolf Rominger 2.17,2 6 Heinz von Allmen 2.19,4 === Alppiyhdistetty === Sija Maa Kilpailija Pisteet 1 Émile Allais 400,4 2 Maurice Lafforgue 428,0 3 Willy Steuri 430,6 4 Heinz von Allmen 431,8 5 Rudolf Cranz 432,4 6 Vittorio Chierroni 436,4 == Naiset == === Syöksylasku === Sija Maa Kilpailija Aika 1 Christl Cranz 5.17,0 2 Nini von Arx-Zogg 5.21,2 3 Käthe Grasegger 5.38,8 4 Clarita Heath 5.57,2 5 Erna Steuri 6.00,4 6 Elvira Osirnig 6.05,6 === Pujottelu === Sija Maa Kilpailija Aika 1 Christl Cranz 2.29,2 2 Käthe Grasegger 2.36,2 3 Lisa Resch 2.39,6 4 Loulou Boulaz 2.40,8 5 Nini von Arx-Zogg 2.45,2 6 Elvira Osirnig 2.50,0 === Alppiyhdistetty === Sija Maa Kilpailija Pisteet 1 Christl Cranz 511,0 2 Nini von Arx-Zogg 536,0 3 Käthe Grasegger 541,8 4 Elvira Osirnig 586,6 5 Erna Steuri 589,4 6 Lisa Resch 602,0 == Mitalitaulukko == Isäntämaa 1 3 2 0 5 2 3 1 4 8 3 0 2 1 3 4 0 1 0 1 4 0 1 0 1 Yhteensä Yhteensä 6 7 5 18 == Lähteet == * FIS:n tietokanta * 1937 Luokka:Vuoden 1937 urheilu Luokka:Ranskan alppihiihto Luokka:Ranskan urheilutapahtumat Luokka:Chamonix’n urheilu
Alppihiihdon maailmanmestaruuskilpailut 1938

Alppihiihdon maailmanmestaruuskilpailut järjestettiin vuonna 1938 kahdeksannen kerran. Kilpailut käytiin Sveitsin Engelbergissä 5.–6. maaliskuuta. == Miehet == === Syöksylasku === Sija Maa Kilpailija Aika 1 James Couttet 3.17,8 2 Émile Allais 3.19,8 3 Hellmut Lantschner 3.24,2 4 Rudolf Rominger 3.26,2 5 Thaddäus Schwabl 3.28,6 Roman Wörndle 3.28,6 === Pujottelu === Sija Maa Kilpailija Aika 1 Rudolf Rominger 3.03,4 2 Émile Allais 3.07,3 3 Hellmut Lantschner 3.07,7 4 Rudolph Matt 3.13,3 5 Thaddäus Schwabl 3.14,8 6 Joseph Pertsch 3.15,1 === Alppiyhdistetty === Sija Maa Kilpailija Pisteet 1 Émile Allais 331 2 Rudolf Rominger 335 3 Hellmut Lantschner 336 4 Thaddäus Schwabl 345 5 Joseph Pertsch 351 6 Roman Wörndle 352 == Naiset == === Syöksylasku === Sija Maa Kilpailija Aika 1 Lisa Resch 3.32,2 2 Christl Cranz 3.34,6 3 Käthe Grasegger 3.40,6 4 Nini von Arx-Zogg 3.52,2 5 Erna Steuri 3.54,6 6 Marian McKean 3.55,0 === Pujottelu === Sija Maa Kilpailija Aika 1 Christl Cranz 2.51,9 2 Nini von Arx-Zogg 2.57,4 3 Erna Steuri 2.59,1 4 Lisa Resch 3.02,7 5 Käthe Grasegger 3.02,8 6 Laila Schou Nilsen 3.06,0 === Alppiyhdistetty === Sija Maa Kilpailija Pisteet 1 Christl Cranz 352 2 Lisa Resch 358 3 Käthe Grasegger 367 4 Nini von Arx-Zogg 374 5 Erna Steuri 378 6 Stella Dybwad 387 == Mitalitaulukko == Isäntämaa 1 3 2 5 10 2 2 2 0 4 3 1 2 1 4 Yhteensä Yhteensä 6 6 6 18 == Lähteet == * FIS:n tietokanta 1938 Luokka:Vuoden 1938 urheilu Luokka:Sveitsin alppihiihto Luokka:Engelbergin urheilu
Koulongon Habé

Koulongon Habé eli Koulogon Habé on maalaiskunta ja sen keskuskylä Moptin alueen Bankassin piirissä Malissa. Se sijaitsee Sénon tasangolla 35 kilometriä Bankassista etelään. Kunnassa on 14 500 asukasta (vuonna 2009). Koulongon Habén kunta rajoittuu kaakossa Bankassin piirin Bayen, lounaassa Dialassagoun, lännessä Léssagou Habén, luoteessa Soubalan ja koillisessa Koron piirin Dougouténé II:n kuntiin. Kuntaan kuuluu 17 kylää. Asukkaat ovat etupäässä dogoneja. Lisäksi on jonkin verran fulbeja. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, fonio, maapähkinä, lehmänpapu, maapapu, seesami ja teehibiskus. Kotieläimiä ovat naudat, lampaat, vuohet, hevoset, aasit ja siipikarja. Koulogonissa pidetään viikoittaiset markkinat. Kunnan liikenneyhteydet ovat heikot. Palveluihin kuuluvat koulut ja terveysasema. ==Lähteet== Luokka:Bankassin piiri Luokka:Malin kunnat
Jeanette Ottesen

Jeanette Ottesen Gray (s. 30. joulukuuta 1987 Kongens Lyngby, Lyngby-Taarbækin kunta) on tanskalainen uimari. Ottesen voitti 100 metrin vapaauinnin maailmanmestaruuden Shanghaissa 2011. Hän jakoi kultamitalin valkovenäläisen Aljaksandra Herasimenjan kanssa ajalla 53,45. Hän voitti 50 metrin perhosuinnin maailmanmestaruuden Barcelonassa 2013 ajalla 25,24. Kazanin MM- kilpailuissa 2015 hän sai hopeaa 50 ja 100 metrin perhosuinnissa. Rio de Janeiron olympialaisissa 2016 hän saavutti pronssia 4 × 100 metrin sekauintiviestissä. Lyhyen radan MM-kilpailuissa hän on voittanut kultaa 50 metrin perhosuinnissa, kolme viestikultaa, yhden MM-hopean ja seitsemän pronssia. Pitkän radan EM-kilpailuissa hän on saavuttanut kaksi kultaa, neljä hopeaa ja kaksi pronssia, lyhyen radan EM-kilpailuissa kahdeksan kultaa, kymmenen hopeaa ja kymmenen pronssia. == Lähteet == Luokka:Tanskalaiset uimarit Luokka:Tanskalaiset olympiamitalistit Luokka:Vuonna 1987 syntyneet Luokka:Elävät henkilöt
Christian Blum

Christian Blum (s. 10. maaliskuuta 1987 Neubrandenburg, Saksan demokraattinen tasavalta) on saksalainen pikajuoksija, joka kilpailee pääosin 100 metrillä. 179 senttimetriä pitkä ja 62 kilogrammaa painava Blum edustaa TV Wattenscheid 01 -seuraa.http://www.european- athletics.org/athletes/group=b/athlete=140822-blum-christian/index.html Blum voitti hopeaa 60 metrin juoksusta vuoden 2015 sisäratojen EM-kilpailuista Prahasta ajalla 6,58. Vuonna 2005 Blum saavutti pikaviestistä kultaa alle 20-vuotiaiden EM-kilpailuista Liettuan Kaunasista. == Ennätykset == Ulkoradoilla * 100 metriä: 10,20 (Weinheim 2014) * 200 metriä: 20,85 (Regensburg 2007) Sisäradoilla * 60 metriä: 6,56 (Stuttgart 2009, Chemnitz 2015) * 200 metriä: 21,37 (Sindelfingen 2007) == Lähteet == Luokka:Saksalaiset pikajuoksijat Luokka:Vuonna 1987 syntyneet Luokka:Elävät henkilöt
Gjallarhorn (torvi)

Gjallarhorn () on skandinaavisessa mytologiassa esiintyvä torvi. Torvi kuuluu Asgårdin vartija Heimdallille. Heimdall käytti torvea varoittaakseen muita aasalaisia, jos vihollinen lähestyi Asgårdia tai kertoakseen jumalien lähestyvän. Kun torven ääni kuuluu, tiedetään ragnarökin alkavan. Sen ääni kuuluu kaikkialle maailmassa. Ennen minneapolislaisen amerikkalaisen jalkapalloseuran Minnesota Vikingsin kotiottelujen alkamista kotijoukkue kutsutaan sisälle soittamalla gjallarhornia. ==Lähteet== Luokka:Skandinaavinen mytologia
C. J. McCollum

Christian James ”C. J.” McCollum (s. 19. syyskuuta 1991 Canton, Ohio) on yhdysvaltalainen koripalloilija, joka edustaa NBA-seura New Orleans Pelicansia. Pelipaikaltaan 193-senttinen ja 91-kiloinen McCollum on heittävä takamies tai pelintekijä.http://espn.go.com/nba/player/_/id/2490149/cj- mccollum == Ura == === Yliopistotaso=== McCollum edusti yliopistotasolla Lehigh’n yliopiston joukkuetta, jonka paidassa hänet valittiin kahdesti yliopistosarjan vuoden pelaajaksi, vuosina 2010 ja 2012. Hänet valittiin myös kolmesti sarjan tähdistöjoukkueeseen, vuosina 2010, 2011 ja 2012. === NBA === Portland Trail Blazers varasi hänet numerolla kymmenen vuoden 2013 NBA:n varaustilaisuudessa.http://www.basketball- reference.com/players/m/mccolcj01.html Tammikuussa 2014 McCollum siirtyi NBA Development Leaguen Idaho Stampedeen, jossa hän pelasi vain muutaman päivän ennen paluutaan Portlandiin. Hän debytoi NBA:ssa 8. tammikuuta 2014 Orlando Magicia vastaan. Ensimmäisellä kaudellaan McCollum teki 38 pelissä 201 pistettä pistekeskiarvon ollessa 5,3. Kaudella 2014-2015 McCollum pelasi 62 ottelussa tehden 424 pistettä. Pistekeskiarvo oli 6,8. Kaudella 2015–2016 McCollum valittiin NBA:n kehittyneimmäksi pelaajaksi.http://www.nba.com/2016/news/04/22/cj-mccollum-named-kia-nba-most- improved-player-official-release/index.html == Muuta == Myös McCollumin isoveli Errick McCollum on ammattilaiskoripalloilija. Kaudella 2018-2019 Errick McCollum pelaa Venäjällä UNIKS Kazanissa. McCollum on kiinnostunut journalismista ja on kirjoittanut NBA:sta monelle eri nettisivulle. Hänellä on myös podcast nimeltään "Pull Up with CJ McCollum". == Lähteet == Luokka:Yhdysvaltalaiset koripalloilijat Luokka:Vuonna 1991 syntyneet Luokka:Elävät henkilöt
Léssagou Habé

Léssagou Habé on maalaiskunta ja sen keskuskylä Moptin alueen Bankassin piirissä Malissa. Se sijaitsee Sénon tasangolla 40 kilometriä Bankassista lounaaseen. Kunnassa on 15 600 asukasta (vuonna 2009). Léssagou Habén kunta rajoittuu pohjoisessa Bankassin piirin Dimbal Habén ja Soubalan, idässä Koulongon Habén, etelässä Dialassagoun ja lännessä Séguén kuntiin. Kuntaan kuuluu 22 kylää. Asukkaat ovat etupäässä dogoneja. Lisäksi on jonkin verran fulbeja. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, fonio, maapähkinä, lehmänpapu, maapapu, seesami ja teehibiskus. Kotieläimiä ovat naudat, lampaat, vuohet, hevoset, aasit ja siipikarja. Léssagoussa pidetään viikoittaiset markkinat. Kunnan liikenneyhteydet ovat heikot. Palveluihin kuuluvat neljä alakoulua, yläkoulu, koulutus- ja kehittämiskeskus, kaksi koraanikoulua ja terveysasema. ==Lähteet== Luokka:Bankassin piiri Luokka:Malin kunnat
Heinz Schöbel

Heinz Schöbel (14. lokakuuta 1913 Leipzig – 26. huhtikuuta 1980 Leipzig) oli itäsaksalainen urheilujohtaja ja Kansainvälisen olympiakomitean (KOK) jäsen. Heinz Schöbelin isä oli leipzigilainen metallityöläinen. Kansakoulun käynnin rinnalla hänellä oli urheilussa jalkapallo tärkein harrastus. Hän pelasi jalkapalloa Saksan työläisten voimistelu- ja urheiluliitossa (ATSB). Koulunkäynnin jälkeen hän kouluttautui kotikaupungissaan vuosina 1928–1931 kirja-alalle. Hän toimi sen jälkeen kirjakustannusalalla aina sodan syttymiseen asti. Hän palveli Saksan armeijassa tykistön kersanttina vuosina 1939–1945. Toisen maailmansodan jälkeen hänestä tuli Saksan sosiaalidemokraattisen puolueen (SPD) jäsen, joka itäisen Saksan osalta muodosti kommunistien kanssa Saksan sosialistisen yhtenäisyyspuolueen (SED) vuonna 1946. Vuonna 1949 hän perusti Leipzigiin kirjakustantamon toimien sen johtajana. Vuosina 1968–1978 hän toimi itäisen Saksan kirjakustantamojen keskusjärjestön johtajana. Kirjakustannustoiminnan rinnalla Heinz Schöbel toimi Itä-Saksan urheilun järjestötoiminnassa. Hän johti vuodesta 1953 alkaen Itä-Saksan jalkapalloliittoa, joka oli aluksi aina vuoteen 1957 asti ilman keskusliittoa. Vuosina 1955–1973 hän toimi Itä-Saksan kansallisen olympiakomitean puheenjohtajana ja vuosina 1957–1980 Itä-Saksan voimistelu- ja urheiluliiton hallituksessa. Hänet promovoitiin vuonna 1960 kotikaupunkinsa Leipzigin liikuntakorkeakoulun kunniatohtoriksi, ja sen jälkeen hän käytti aina nimensä edessä saksalaiseen tapaan ”Dr.”-määritettä. Schöbelin joutumista luopumaan Itä-Saksan kansallisen olympiakomitean puheenjohtajuudesta voitiin pitää merkkinä uuden itäsaksalaisen urheilujohtajan Manfred Ewaldin valtaannoususta.Sportgeschichte: Heinz Schöbel – Erstes Ioc-Mitglied Der Ddr Zum 100. Geburtstag 8.10.2013 Itä-Saksa oli osallistunut olympialaisiin vuodesta 1956 yhteissaksalaisessa olympiajoukkueessa. Vuodesta 1965 alkaen Itä-Saksa eli DDR sai oikeuden esiintyä olympialaisissa omana joukkueenaan. DDR:n olympiaoikeuden virallistamisen seurauksena Heinz Schöbelistä tuli vuonna 1966 Itä-Saksan ensimmäinen edustaja Kansainväliseen olympiakomiteaan, jossa hän toimi kuolemaansa eli vuoteen 1980 asti.Olympic Review 1980 (pdf) == Kirjallinen tuotanto == * Olympia und seine Spiele. Sportverlag, Berlin 1965, 1967, 1971, 2000 und 2002 (außerdem Urania, Leipzig 1976, 1980 und 1988) * Die vier Dimensionen des Avery Brundage. Internationale Olympic Editions, Lausanne und Stuttgart 1968 * Schöbel, Heinz. Eintrag in: Klaus-Jürgen Schönfelder: Olympisches Lexikon. Bibliographisches Institut, Leipzig 1987, ISBN 3-323-00106-0, S. 242 == Lähteet == Luokka:Kansainvälisen olympiakomitean jäsenet Luokka:Saksalaiset urheiluvaikuttajat Luokka:Vuonna 1918 syntyneet Luokka:Vuonna 1980 kuolleet
Ouonkoro

Ouonkoro on maalaiskunta ja sen keskuskylä Moptin alueen Bankassin piirissä Malissa. Se sijaitsee Souroun tasangolla 105 kilometriä Bankassista maanteitse lounaaseen. Kunnassa on 22 700 asukasta (vuonna 2009). Ouonkoron kunta rajoittuu pohjoisessa Bankassin piirin Sokouran ja koillisessa Bayen kuntiin sekä muualla Burkina Fasoon. Kunnassa sijaitsee Samorin metsäsavannialue. Itärajalla virtaa Mustan-Voltan sivujoki Sourou. Kuntaan kuuluu 22 kylää. Asukkaat ovat etupäässä fulbeja, dogoneja, moseja, samoja, markoja, hausoja, boboja ja tuaregeja. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, fonio, maapähkinä, lehmänpapu, maapapu, seesami ja teehibiskus. Kotieläimiä ovat naudat, lampaat, vuohet, hevoset, aasit, kamelit ja siipikarja. Lisäksi harjoitetaan kalastusta, kaupankäyntiä ja käsityöammatteja. Ouonkorossa pidetään viikoittaiset markkinat. Ouonkorosta on sadekaudella vaikeasti liikennöitävä tieyhteys Bankassiin. Palveluihin kuuluu joukko kouluja ja terveysasema. ==Lähteet== Luokka:Bankassin piiri Luokka:Malin kunnat
Vassy

Vasiliki Karagiorgios (s. 15. maaliskuuta 1983 Darwin, Pohjoisterritorio, Australia), tunnettu paremmin taiteilijanimellä Vassy, on australialainen laulaja ja lauluntekijä. Vassy nousi kuuluisuuteen vuonna 2014, kun hän lauloi David Guettan ja Showtekin kappaleella Bad, joka nousi listaykköseksi monissa maissa. ==Diskografia == === Albumit === * My Affection (2005) * The Acoustics EP (2011) * Beautiful Day (2012) * We Are Young (2015) ===Singlet=== * "I Can See Clearly Now" (mukana Jazibel) * "Cover You In Kisses" * "Get Busy" (mukana Katalyst) * "Wanna Fly" (feat. Mozim) * "Loverman" * "Kick My Ass" * "History" * "Desire" * "Could This Be Love" * "We Are Young" * "MAD" * "Hustlin'" (feat. Crazibiza & Dave Audé) * "Nothing To Lose" == Aiheesta muualla == * * Luokka:Australialaiset laulajat Luokka:Elävät henkilöt Luokka:Vuonna 1983 syntyneet
Kyynäräjärvi

Kyynäräjärvi voi tarkoittaa seuraavia: * Kyynäräjärvi, järvi Kiikalassa Salossa * Kyynäräjärvi, järvi Tammelassa * Kyynäräjärvi, järvi Vesilahdella * Kyynäräjärvi eli Kyynäröjärvi, järvi Lempäälässä ==Katso myös== * Kyynärä, Kyynäränjuovan ja Kyynäränharjun Tammelan Liesjärvestä erottama Tammelan Liesjärven läntisin selkä * Etu-kyynärä, selkä Tapolanjärvessä (myös Tapolan Kyynärä) Tammelassa Luokka:Järvien täsmennyssivut
Morbegno

Morbegno on kunta Pohjois-Italiassa Sondrion maakunnassa Lombardian alueella. Se sijaitsee Valtellinan laaksossa Addajoen varrella. Kunnan vanhaa keskustaa halkoo Addan sivujoki Bitto. Kunnan nähtävyyksiä ovat Malacridan palatsi (Palazzo Malacrida sekä Johannes Kastajan mukaan nimetty kirkko (Chiesa di San Giovanni Battista) ja Pyhän Pietarin kirkko (Chiesa di San Pietro).Kunnan kotisivut Tiedosto:Palazzo Malacrida, Morbegno, Italy, in June 2010.jpg|Malacridan palatsi Tiedosto:POPOLI_029.jpg|Johannes Kastajan kirkko Tiedosto:COMUNE DI MORBEGNO.jpg|Pyhän Pietarin kirkko ==Aiheesta muualla== ==Lähteet== Luokka:Sondrion maakunnan kunnat